hotchpotch/miracl-hf-unified huggingface dataset:
เนเปอร์
เนเปอร์ (; ตัวย่อ Np) เป็นหน่วยวัดอัตราส่วนทางฟิสิกส์ อยู่ในระบบวัดปริมาณระหว่างประเทศ (ISQ) และเป็นหนึ่งในหน่วยที่ยอมรับให้ใช้แก่ระบบเอสไอ ชื่อหน่วยตั้งชื่อตามจอห์น เนเปียร์ นักคณิตศาสตร์ชาวอังกฤษ
เนเปอร์เป็นหน่วยในมาตราลอการิทึม เช่นเดียวกับหน่วยเดซิเบล โดยเดซิเบลใช้ลอการิทึมฐาน 10 ในขณะที่เนเปอร์ใช้ลอการิทึมธรรมชาติที่มาจากเลขออยเลอร์ ซึ่งจะได้:
โดย formula_2 และ formula_3 เป็นค่าที่ได้ และ "ln" คือลอการิทึมธรรมชาติ
ในระบบวัดปริมาณระหว่างประเทศ เนเปอร์จะมีนิยาม 1 Np = 1
เนเปอร์ใช้ในการนิยามปริมาณสนาม (เช่น ศักย์ไฟฟ้า, กระแสไฟฟ้า, แอมพลิจูดและความดันเสียง) ในขณะที่เดซิเบล (dB) ใช้นิยามอัตราส่วนกำลัง โดยอัตราส่วนกำลัง 10 log "r" dB จะเท่ากับอัตราส่วนปริมาณสนาม 20 log "r" dB
ความสัมพันธ์ของเนเปอร์และเดซิเบล:
และ
ทั้งเดซิเบลและเนเปอร์ล้วนแต่เป็นอัตราส่วนคงที่ ดังนั้นจะได้:
ทั้งเนเปอร์และเดซิเบลเป็นหน่วยวัดไร้มิติ ทั้งสองหน่วยวัดนี้ได้รับการยอมรับจากสหภาพโทรคมนาคมระหว่างประเทศ (ITU)
ศูนย์กีฬาในร่มมารากานังซิญญู
ฌีนาซีอูดูมารากานังซิญญู () บางครั้งก็เรียกว่า มารากานังซิญญู ("มารากานังน้อย") เป็นสนามกีฬาในร่มที่ทันสมัยตั้งอยู่ในย่านมารากานัง นครรีโอเดจาเนโร ประเทศบราซิล ส่วนใหญ่จะใช้สำหรับแข่งขันวอลเลย์บอล มีชื่ออย่างเป็นทางการว่า ศูนย์กีฬาในร่มฌิลแบร์ตู การ์โดซู () ความจุของสนามกีฬา 11,800 ที่นั่ง และเปิดในปี ค.ศ. 1954 ตั้งอยู่ติดกับเอสตาจีอูดูมารากานัง
ในปี ค.ศ. 2015 สนามแห่งเป็นสนามหนึ่งในการแข่งขันกีฬาโอลิมปิกฤดูร้อน 2016 โดยใช้จัดการแข่งขันวอลเลย์บอล
ไซอนจิ คิมโมะชิ
"ชื่อนี้เป็นชื่อบุคคลญี่ปุ่น นามสกุลคือคิมโมะชิ"
เจ้า ไซอนจิ คิมโมะชิ () เป็นนักการเมืองและรัฐบุรุษชาวญี่ปุ่น ดำรงตำแหน่งนายกรัฐมนตรีญี่ปุ่นคนที่ 7 และต่อมาได้ดำรงตำแหน่งอีกครั้งเป็นสมัยที่สอง ทั้งนี้ ในปี 1920 เขาได้รับพระราชทานเลื่อนบรรดาศักดิ์จาก มาควิส เป็น เจ้า ในระบบขุนนางสืบตระกูล(ระบบมิยะ)ของญี่ปุ่น นอกจากนี้ ยังเป็นบุคคลสุดท้ายที่มีชื่ออยู่ในทำเนียบเก็นโร
มือปราบปืนโหด
ฮันเตอร์ หรือ ในชื่อภาษาไทยว่า มือปราบปืนโหด ที่เคยนำมาฉายออกอากาศในเมืองไทยเป็นครั้งแรกโดยสถานีโทรทัศน์ไทยทีวีสีช่อง 3 เมื่อหลายปีก่อนในช่วงเวลาประมาณบ่าย ๆ วันเสาร์ ซึ่งทีมพากย์เสียงภาษาไทยในตอนนั้นของช่อง 3 คือ "อินทรี" เป็นละครซีรีส์โทรทัศน์แนวชีวิตของตำรวจ (หรือที่เรียกกันติดปากคนไทยว่า "ดราม่า") ของประเทศสหรัฐอเมริกาที่สร้างขึ้นโดย แฟรงก์ ลูโป (Frank Lupo) ซึ่งได้รับการฉายออกอากาศโดยสถานีโทรทัศน์เอ็นบีซี ตั้งแต่เมื่อปี ค.ศ. 1984 ถึง 1991 นำแสดงโดยดาราชั้นนำในยุคนั้น คือ เฟร็ด ดรายเออร์ (Fred Dryer) ที่รับบทบาทเป็นพระเอกที่เป็นนายตำรวจนอกเครื่องแบบยศ "จ่า" (ชื่อย่อของยศตำรวจในภาษาอังกฤษ คือ Sgt) ในเรื่อง โดยรับบทเป็น ริก ฮันเตอร์ และ สเตฟฟานี เครเมอร์ (Stepfanie Kramer) ตำรวจนอกเครื่องแบบเพื่อนสาวที่เป็นเพื่อนคู่หู ชื่อ ดีดี แมคคอล (Dee Dee McCall)
ผู้อำนวยการผลิตฝ่ายการแสดงในช่วงฤดูกาลแรกคือสตีเฟ่น เจ. แชนเนล (Stephen J. Cannell),
ถูกอากาศครั้งแรกในช่วงเวลาในทุกคืนวันศุกร์, เป็นการแข่งขันสำหรับการจัดอันดับความนิยมประจำเมือง "ดัลลัส"
เลสลีย์ รอย
เลสลีย์ รอย () เป็นนักร้องนักแต่งเพลงจากแบลบริเกิน ในดับลิน ประเทศไอร์แลนด์ เธอเซ็นสัญญากับสังกัดอิสระแห่งหนึ่งในไอร์แลนด์ และใน ค.ศ. 2006 เธอเซ็นสัญญากับสังกัดไจฟ์เรเคิดส์ในสหรัฐอเมริกา เธอออกอัลบั้มเปิดตัว "อันบิวตีฟูล" ใน ค.ศ. 2008 ผลิตโดยแมกซ์ มาร์ติน จากนั้นเธอผันตัวไปแต่งเพลง และเป็นที่สนใจของมาร์ก จอร์แดน ผู้จัดการที่แจ้งเกิดให้ริอานนา และเป็นเจ้าของบริษัทรีเบลวันแมเนจเมนต์แอนด์พับบลิชชิง รอยประสบความสำเร็จในฐานะนักแต่งเพลงให้กับแอดัม แลมเบิร์ต มิสมอนทรีออล เมดินา แจนา คราเมอร์ และมาร์ลี สก็อตต์
นาโอะ โทยามะ
นาโอะ โทยามะ () เป็นนักพากย์ นักร้องชาวญี่ปุ่น เกิดเมื่อวันที่ 11 มีนาคม พ.ศ. 2535 ที่กรุงโตเกียว ประเทศญี่ปุ่น ปัจจุบันสังกัดอยู่กับ INTENTION (ก่อนหน้าที่เคยสังกัดอยู่กับ Arts Vision) ชื่อสกุลของเธอมักจะอ่านผิดเป็น ฮิงาชิยะมะ เธอเริ่มมีชื่อเสียงเป็นที่รู้จักในวงกว้างจากบท "นาคางาวะ คาน่อน" ในเรื่อง "เซียนเกมรักขอเป็นเทพนักจีบ"
วิกฤตการณ์ผู้ย้ายถิ่นยุโรป
วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจเพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน
วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน
ตามข้อมูลของยูโรสแตด รัฐสมาชิกสหภาพยุโรปได้รับคำขอที่ลี้ภัย 626,000 ครั้งในปี 2557 เป็นจำนวนสูงสุดนับแต่คำขอ 672,000 ครั้งที่ได้ในปี 2535 ในปี 2557 การตัดสินใจเรื่องคำขอที่ลี้ภัยในสหภาพยุโรปในชั้นต้นส่งผลให้ผู้ขอที่ลี้ภัยกว่า 160,000 คนได้รับสถานภาพคุ้มครอง ขณะที่อีก 23,000 คนได้รับสถานภาพคุ้มครองระหว่างอุทธรณ์ (on appeal) อัตราการรับรองผู้ขอที่ลี้ภัยอยู่ที่ 45% ในชั้นต้นและ 18% ในชั้นอุทธรณ์ สี่รัฐ ได้แก่ ประเทศเยอรมนี สวีเดน อิตาลีและฝรั่งเศสได้รับคำขอที่ลี้ภัยราวสองในสามของสหภาพยุโรปและให้สถานภาพคุ้มครองเกือบสองในสามในปี 2557 ขณะที่สวีเดน ฮังการีและออสเตรียติดประเทศที่รับคำขอที่ลี้ภัยของสหภาพยุโรปต่อหัวมากที่สุด เมื่อปรับกับประชากรของตนแล้ว
ก่อนปี 2557 จำนวนการยื่นขอที่ลี้ภัยในสหภาพยุโรปในปี 2535 ยอด (672,000), 2544 (424,000) และ 2556 (431,000) และในปี 2557 มีมากถึง 626,000 ตามรายงานของ UNHCR, ประเทศในสหภาพยุโรปที่มีตัวเลขที่ใหญ่ที่สุดของผู้ลี้ภัยที่ได้รับการยอมรับในปลายปี 2557 เป็นฝรั่งเศส (252,264), เยอรมนี (216,973), สวีเดน (142,207) และสหราชอาณาจักร (117,161)
เพชรในเพลง 2547
เพชรในเพลง 2547 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2547 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ชูสง่า ฤทธิประศาสน์
นายชูสง่า ฤทธิประศาสน์ (ชูสง่า ไชยพันธ์) เป็นอดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดเชียงราย 2 สมัย สังกัดพรรคชาติไทย อดีตอธิบดีกรมการปกครอง กระทรวงมหาดไทย
เกิดเมื่อวันที่ 11 ตุลาคม พ.ศ. 2457 สำเร็จการศึกษาระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง สมรสกับนางนงนุช ฤทธิประศาสน์ พี่สาวของนายเอนก สิทธิประศาสน์ อดีตรัฐมนตรีช่วยว่าการกระทรวงมหาดไทย ปลัดกระทรวงมหาดไทย มีบุตร 4 คน
ชูสง่า รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดพัทลุง ในระหว่างปี พ.ศ. 2497 ถึงปี พ.ศ. 2498 ผู้ว่าราชการจังหวัดนครนายก ในระหว่างปี พ.ศ. 2498 ถึงปี พ.ศ. 2502 และผู้ว่าราชการจังหวัดเชียงราย ในระหว่างปี พ.ศ. 2504 ถึงปี พ.ศ. 2512 และได้รับแต่งตั้งสมาชิกสภานิติบัญญัติแห่งชาติ ในปี พ.ศ. 2516
ชูสง่า ได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคชาติไทย และเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช (ครม.37) จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงศึกษาธิการ แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ชูสง่า ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือชูสง่า ได้รับแต่งตั้งเป็นสมาชิกสภานิติบัญยัติแห่งชาติ 2 สมัย คือ
เทพพงศ์ ทิพยจันทร์
พลเอก พลเรือเอก พลอากาศเอก เทพพงศ์ ทิพยจันทร์ หรือ บิ๊กเข้ ตุลาการศาลทหารสูงสุด อดีตปลัดกระทรวงกลาโหม อดีตสมาชิกคณะรักษาความสงบแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ ราชองครักษ์เวรคณะกรรมการยุทธศาสตร์ชาติ อดีตรองเลขาธิการคณะรักษาความสงบแห่งชาติ สมาชิกสภานิติบัญญัติแห่งชาติ (สนช.) กรรมการอิสระ บริษัท ไออาร์พีซี จำกัด (มหาชน) กรรมการในคณะกรรมการการกีฬาแห่งประเทศไทย อดีตแม่ทัพภาคที่ 1 อดีตคณะกรรมการการประปาส่วนภูมิภาคอดีตผู้ช่วยผู้บัญชาการทหารบก เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 และสมาชิกคณะรักษาความสงบแห่งชาติ
พลเอก เทพพงศ์ ทิพยจันทร์ เกิดที่จังหวัดพระนครศรีอยุธยา เป็นบุตรของพันตำรวจตรีสุรพล กับ นางวราภรณ์ ทิพยจันทร์ ชีวิตครอบครัวสมรสกับ นางนริศรา ทิพยจันทร์ มีบุตรสาว 2 คน
เข้ารับการศึกษาในระดับมัธยมต้น ที่โรงเรียนอยุธยาวิทยาลัย และเข้าศึกษาต่อในระดับมัธยมศึกษาตอนปลายที่โรงเรียนปทุมคงคา จากนั้นเข้ารับการศึกษาที่โรงเรียนเตรียมทหาร รุ่นที่ 18 เข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 29 และสำเร็จการศึกษาระดับปริญญาโท รัฐประศาสนศาสตร์มหาบัณฑิต จากมหาวิทยาลัยบูรพา
ซีกโลกเหนือ
ซีกโลกเหนือ () คือบริเวณของโลกที่อยู่เหนือเส้นศูนย์สูตรขึ้นไปจนถึงขั้วโลกเหนือ ตรงข้ามกับซีกโลกใต้ ค่าพิกัดภูมิศาสตร์ของละติจูดของตำแหน่งใดก็ตามบนซีกโลกเหนือจะเป็นบวกเสมอและใช้สัญลักษณ์แทนด้วยตัว "N" ฤดูหนาวของพื้นที่ในซีกโลกเหนือจะเริ่มตั้งแต่เหมายัน (ราววันที่ 21 ธันวาคม) จนถึงวสันตวิษุวัต (ราววันที่ 20 มีนาคม) ส่วนฤดูร้อนจะเริ่มตั้งแต่ครีษมายัน (ราววันที่ 21 มิถุนายน) ไปจนถึงศารทวิษุวัต (ราววันที่ 23 กันยายน)
ซีกโลกเหนือประกอบด้วยพื้นน้ำมากกว่าแผ่นดินอย่างชัดเจน แต่ก็ยังปกคลุมด้วยแผ่นดินมากกว่าซีกโลกใต้ ซีกโลกเหนือประกอบด้วยแผ่นดิน 39 % และพื้นน้ำ 61 % ประชากรราว 90 % ของโลกอาศัยอยู่ในซีกโลกเหนือ แผ่นดินส่วนใหญ่เป็นทวีปยุโรป ทวีปเอเชีย ซึ่งเป็นทวีปที่ใหญ่ที่สุดในโลก ทวีปอเมริกาเหนือ และส่วนใหญ่ของทวีปแอฟริกา นอกจากนี้ยังมีบางส่วนของทวีปอเมริกาใต้ กรีนแลนด์ เกาะที่ใหญ่ที่สุดในโลก มหาสมุทรที่มีพื้นที่อยู่ในซีกโลกเหนือได้แก่มหาสมุทรอาร์กติก มหาสมุทรแปซิฟิกและแอตแลนติกราวครึ่งหนึ่ง และมหาสมุทรอินเดียบางส่วน
จุดศูนย์กลางของซีกโลกเหนือคือขั้วโลกเหนือ ซึ่งเป็นจุดตัดทิศเหนือระหว่างขั้วโลกกับพื้นผิวของโลก ส่วนขั้วแม่เหล็กเหนือจะแปรผันไปเหนือเส้นอาร์กติกเซอร์เคิล ออโรราที่เกิดขึ้นในซีกโลกเหนือเรียกว่า "aurora borealis" หรือ "แสงเหนือ" ในภาษาไทย
เนื่องจากแรงโคริออลิสจากการหมุนของโลก บริเวณความกดอากาศต่ำที่กำเนิดในซีกโลกเหนือ เช่น เฮอร์ริเคนหรือไต้ฝุ่น จะปรากฏการหมุนของพายุในทิศทวนเข็มนาฬิกาเสมอ
ซีกเหนือของดาวเคราะห์ดวงอื่นในระบบสุริยะสามารถนิยามได้จาก บริเวณของดาวที่มีซีกฟ้าเดียวกับขั้วโลกเหนือเมื่อเทียบกับระนาบไม่แปรผันของระบบสุริยะ
เชอร์ลีย์ แมนสัน
เชอร์ลีย์ แอน แมนสัน ( เกิด 26 สิงหาคม ค.ศ. 1966) เป็นนักร้อง นักแต่งเพลง นักดนตรี และนักแสดงชาวสกอตแลนด์ เธอเป็นนักร้องนำของวงดนตรีแนวออลเทอร์นาทิฟร็อก การ์เบจ ในชีวิตการทำงานข้ามประเทศ เธอเดินทางไปกลับระหว่างเมืองเอดินบะระ และสหรัฐอเมริกาเพื่อบันทึกเสียงกับวงการ์เบจ ปัจจุบันเธออาศัยอยู่ที่ลอสแอนเจลิส แมนสันเป็นที่สนใจต่อสื่อจากรูปแบบการใช้ชีวิตแบบโผงผาง มุมมองชีวิตแบบคนดื้อรั้น และมีเสียงร้องที่ไม่เหมือนใคร
ไวล์ดิสต์ดรีมส์ (เพลงเทย์เลอร์ สวิฟต์)
"ไวล์ดิสต์ดรีมส์" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่ห้า "1989" เพลงออกเผยแพร่ทางวิทยุโดยสังกัดบิกแมชีนเรเคิดส์ เมื่อวันที่ 31 สิงหาคม ค.ศ. 2015 เป็นซิงเกิลที่ห้าจากอัลบั้ม เพลงเขียนโดยสวิฟต์ ร่วมกับโปรดิวเซอร์เพลง แมกซ์ มาร์ติน และเชลล์แบ็ก ในด้านดนตรี "ไวล์ดิสต์ดรีมส์" เป็นบัลลาด มีอิทธิพลจากแนวเพลงดรีมป็อป เนื้อเพลงบรรยายถึงคำขอร้องของสวิฟต์ให้คนรักจดจำเธอไว้
เพลงได้รับการตอบรับที่ดีจากนักวิจารณ์เพลง ซึ่งเปรียบเทียบกับเพลงของลานา เดล เรย์ และยกย่องบทประพันธ์เพลง ยกย่องอิทธิพลที่มีต่อเพลงและบทประพันธ์เพลง ขณะเดียวกัน มิวสิกวิดีโอของเพลงกำกับโดยโจเซฟ คาห์น ถ่ายทำที่อุทยานแห่งชาติเซเรนเกติ และได้รับการตอบรับคละกัน หลังจากออกอัลบั้ม "1989" เพลงประสบความสำเร็จปานกลาง ขึ้นชาร์ตในสหรัฐอเมริกา แคนาดา และออสเตรเลีย จากยอดดาวน์โหลดที่สูง หลังออกเป็นซิงเกิล เพลงขึ้นอันดับที่ห้าบนชาร์ต"บิลบอร์ด"ฮอต 100 กลายเป็นเพลงติดสิบอันดับแรกเพลงที่ห้าติดต่อกันจากอัลบั้ม "1989" และซิงเกิลสิบอันดับแรกเพลงที่ 19 ของสวิฟต์ และเป็นเพลงที่หกที่ขึ้นอันดับหนึ่งบนชาร์ตเรดิโอซองส์ หลังจากนั้นเพลงถูกรีมิกซ์โดยดีเจชาวดัตช์ R3hab ออกจำหน่ายในวันที่ 11 ตุลาคม ค.ศ. 2015
เพชรในเพลง 2548
เพชรในเพลง 2548 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2548 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
คาทัล
คาทัล (; ตัวย่อ kat) เป็นหน่วยวัดอำนาจการเร่งปฏิกิริยาในระบบเอสไอ และเป็นหน่วยอนุพันธ์เอสไอที่ใช้วัดอำนาจการเร่งปฏิกิริยาในเอนไซม์และการเร่งปฏิกิริยาอื่น ๆ หน่วยวัดนี้ถูกเสนอโดยที่ประชุมใหญ่ว่าด้วยการชั่งตวงวัดเพื่อแทนที่หน่วยวัดเอนไซม์ (enzyme unit) อย่างไรก็ตาม หน่วยวัดเอนไซม์ยังคงมีใช้กันอยู่ โดยเฉพาะในวิชาชีวเคมี คาทัลเป็นหน่วยของเอสไออย่างเป็นทางการในปี ค.ศ. 1999 โดย 1 คาทัล (kat) เท่ากับ 1 โมลต่อวินาที (mol/s)
บาฮามุท มังกรเหล็กไร้พ่าย
บาฮามุท มังกรเหล็กไร้พ่าย (; ) เป็นซีรีส์ไลท์โนเวลจากประเทศญี่ปุ่น เขียนโดยเซ็นริ อะกะสึกิ และวาดภาพประกอบโดยอะยุมุ คะซุงะ ทางบริษัทเอสบี ครีเอทีฟ ได้จัดพิมนวนิยายหกเล่มตั้งแต่วันที่ 12 สิงหาคม ค.ศ. 2013 ภายใต้สำนักพิมพ์จีเอ บุนโกะ ของพวกเขา ส่วนฉบับมังงะดัดแปลงเขียนโดยอิสึกิ วะตะนะเบะ และวาดโดยฟุมิ ทะดะอุริ ซึ่งเริ่มทยอยเผยแพร่โดยนิตยสารออนไลน์ "กังงัน จีเอ" ของสแควร์เอนิกซ์และจีเอ บุนโกะ ตั้งแต่ปี ค.ศ. 2014 โดยได้รับการรวบรวมไว้ในรูปแบบทังโกบงแล้ว 2 เล่ม
ทั้งนี้ ฉบับอะนิเมะดัดแปลงโดยแลร์เชได้รับการประกาศจัดฉายแล้ว
เซอร์ไวเวอร์ แคมโบเดีย
เซอร์ไวเวอร์ แคมโบเดีย - เซเคินด์ ชานซ์ (Second Chance) () เป็นฤดูกาลที่ 31 ของรายการเซอร์ไวเวอร์ ธีมหลักของฤดูกาลนี้ คือเปิดโอกาสให้กับผู้เข้าแข่งขันเก่าที่เคยเข้าร่วมรายการมาแล้วก่อนหน้านี้แต่ไม่ได้เป็นผู้ชนะให้กลับมาเล่นแก้ตัวใหม่ โดยผู้เล่นทั้งหมดจะมี 20 คน โดยถูกคัดเลือกด้วยการเปิดโหวตจากประชาชนจากตัวเลือกทั้งหมด 32 คนให้เหลือเพียง 20 คน ทางรายการเปิดเผยรายชื่อให้เริ่มโหวตในวันที่ 6 พฤษภาคม 2558 จนถึงวันที่ 20 พฤษภาคม 2558 และประกาศผลผู้เข้าแข่งทั้ง 20 คน ในวันเดียวกับวันประกาศผลผู้ชนะเซอร์ไวเวอร์ เวิลด์อะพาท ซึ่งหลังจากประกาศผลเสร็จสิ้นผู้เข้าแข่งขันก็ได้เดินทางไปยังประเทศกัมพูชาซึ่งเป็นสถานที่การแข่งขันในครั้งนี้ทันที
รายชื่อผู้เข้าแข่งขันที่ไม่ได้รับเสียงโหวตให้กลับมา เทเรซ่า "ทีเบิร์ด" คูปเปอร์ , แบรด คัลเปปเปอร์ , แม็กซ์ ดอว์สัน , เชน พาวเวอร์ส , จิม ไรซ์ , แคโรลีน ริเวร่า , ทรอย "ทรอยแซน" โรเบิร์ทสัน , นาตาลี เทลเนรารีย์ , ซาบรีน่า ทอมป์สัน , สเตฟานี่ วาเลนเซีย , มิเคย์ล่า วิงเกิล , ไมค์ ฮอลโลเวย์ (ผู้ชนะเซอร์ไวเวอร์ เวิลด์อะพาท)
UTC+09:30
UTC+9:30 เป็นเขตเวลาที่อ้างอิงโดยเส้นเมริเดียนที่มีค่าลองจิจูด 142°30' ตะวันออก ซึ่งเวลาท้องถิ่นจะเร็วกว่าเวลาสากลเชิงพิกัด 9 ชั่วโมง 30 นาที และเร็วกว่า 2 ชั่วโมง 30 นาที
เขตเวลา UTC+9:30 มีใช้เฉพาะในประเทศออสเตรเลีย โดยมีชื่อเรียกว่า "เวลามาตรฐานกลางออสเตรเลีย" ("Australian Central Standard Time, ACST") ในรัฐนอร์เทิร์นเทร์ริทอรีใช้เขตเวลานี้ตลอดทั้งปี ส่วนในรัฐเซาท์ออสเตรเลียจะใช้เขตเวลานี้เฉพาะในฤดูหนาว ส่วนในฤดูร้อนจะใช้เวลามาตรฐาน แทน
คัมมินโฮม (อีพี)
คัมมินโฮม () เป็นเพลงอีพีครั้งแรกของนักร้องและนักแต่งเพลงแนวคันทรีป็อปชาวอเมริกัน เจสซี เจมส์ วางจำหน่ายเมื่อวันที่ 18 เมษายน 2014 ผ่านทางค่าย 19 เรคอร์ดิงส์ อัลบั้มนี้ติดอันดับที่ 5 ในบิลบอร์ดท็อปคันทรีอัลบั้ม
"คัมมินโฮม" ขายได้ 11,000 ชุดในสัปดาห์แรกหลังจากวางจำหน่าย
เมริสซ่า รอส
เมริสซ่า รอส (ชื่อเล่น: เมย์) เป็นนักร้อง และนักแสดงชาวไทย เข้าสู่วงการโดยการแสดงมิวสิควีดีโอและเป็นนักร้องเดี่ยว ภายใต้สังกัดอาร์เอส ภายหลังเป็นนักแสดงช่อง 8 มีผลงานละครดังคือเรื่อง "ข้าวนอกนา"
เมริสซ่า รอส (Mayrissa Ross) เกิดเมื่อวันที่ 11 มิถุนายน พ.ศ. 2527 จบการศึกษาระดับปริญญาตรี จุฬาลงกรณ์มหาวิทยาลัย คณะวิทยาศาสตร์ เอกวัสดุศาสตร์ (เซรามิก) ปัจจุบันศึกษาระดับปริญญาโท ด้าน Marketing and Management (Duoble Degree) มหาวิทยาลัยมหิดล (Inter)
เมริสซ่าเข้าสู่วงการด้วยการเริ่มจากการถ่ายโฆษณา และแสดงมิวสิควีดีโอของทางค่ายอาร์เอส คือเพลง "ไม่ได้จีบ" ของ ฟิล์ม รัฐภูมิ หลังจากนั้นก็ได้เซนต์สัญญาเป็นนักร้องกับทางค่าย โดยออกมา 2 ซิงเกิ้ลด้วยกันคือเพลง "Na na I'm in love" และเพลง "ลบความผูกพัน" และยังมีเพลงพิเศษ GO LA LA (Game of Life) ร่วมกับศิลปินในค่ายอีกด้วย
ภายหลังได้เป็นนักแสดง และพิธีกรทางช่อง 8 โดยมีผลงาละครหลายเรื่อง และยังเป็นผู้ประกาศข่าวขั้นรายการ หรือพิธีกรรายการมวยทางช่อง 8 อีกด้วย
มูฮัมหมัด วาซีม
มูฮัมหมัด วาซีม (Muhammad Waseem) เกิดเมื่อ 29 สิงหาคม พ.ศ. 2530 ที่บาโลชิสถาน เป็นนักมวยสากลสมัครเล่นชาวปากีสถาน เคยติดทีมชาติในรุ่นฟลายเวท
วาซีมเคยมาแข่งขันรายการชิงถ้วยพระราชทานคิงส์คัพในไทยเมื่อ พ.ศ. 2552 ได้เหรียญทองแดง. ต่อมาได้เข้าแข่งขันกีฬาเครือจักรภพอังกฤษ พ.ศ. 2553 ได้เหรียญทองแดง ส่วนในเอเชียนเกมส์ พ.ศ. 2553 วาซีมไม่ได้เหรียญรางวัลโดยแพ้ อมานทีป สิงห์จากอินเดียในรอบสอง ในปีเดียวกันนั้น เขาได้เหรียญเงินในกีฬาเอเชียใต้ โดยแพ้สุรานชอย สิงห์ จากอินเดียในรอบชิงชนะเลิศวาซีมมาประสบความสำเร็จในกีฬาเอเชียนเกมส์ พ.ศ. 2557 ที่สามารถคว้าเหรียญทองแดงมาได้
โรเบอร์โต คัลเนซ
โรเบอร์โต คัลเนซ (Roberto Jalnaiz) เกิดเมื่อ 15 พฤศจิกายน พ.ศ. 2509 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์ พ.ศ. 2533 ในรุ่นแบนตัมเวท ซึ่งเป็นนักกีฬาฟิลิปปินส์คนเดียวที่ได้เหรียญทองในการแข่งขันครั้งนั้น และได้เหรียญทองซีเกมส์ พ.ศ. 2534 ที่มะนิลา และติดทีมชาติเข้าแข่งขันในกีฬาโอลิมปิก พ.ศ. 2531 และ 2535 แต่ไม่ได้เหรียญรางวัล
พรรคยุติธรรมประชาชน (มาเลเซีย)
พรรคยุติธรรมประชาชน (; ) เป็นพรรคการเมืองที่เป็นกลางในมาเลเซีย ก่อตั้งเมื่อ พ.ศ. 2546 โดยการรวมตัวระหว่างพรรคยุติธรรมแห่งชาติกับพรรคประชาชนมาเลเซีย หัวหน้าพรรคคือ วัน อาซิซะห์ วัน อิสมาอิล ภรรยาของอันวาร์ อิบราฮิม และมีสมาชิกสภาในสังกัดถึง 31 คน ใน พ.ศ. 2551 นโยบายของพรรคเน้นความยุติธรรมในสังคมและต่อต้านการฉ้อราษฎร์บังหลวง ต้องการให้เลิกนโยบายเศรษฐกิจใหม่ เน้นการให้การศึกษาที่ไม่เกี่ยวข้องกับชนชาติ และแก้ไขความไม่เท่าเทียมกันทางเชื้อชาติ
ใน พ.ศ. 2540 เศรษฐกิจของมาเลเซียได้รับผลกระทบจากวิกฤติเศรษฐกิจในเอเชีย รัฐมนตรีว่าการกระทรวงการคลัง อันวาร์ อิบราฮิมได้เปลี่ยนรูปแบบทางเศรษฐกิจและเพิ่มอำนาจคณะกรรมการต่อต้านการ้อราษฎร์บังหลวง นายกรัฐมนตรีในขณะนั้นคือ มหาธีร์ โมฮัมหมัดไม่เห็นด้วยและปลดเขาออก
เหตุการณ์นี้ทำให้เกิดขบวนการปฏิรูปที่เรียกรีฟอร์มาซี แต่สิ่งที่เกิดตามมาคืออันวาร์ถูกจับกุม ซึ่งมีผู้เชื่อว่าสาเหตุมาจากการเมือง ภายในกลุ่มรีฟอร์มาซีนี้ ได้เกิดกระบวนการยุติธรรมในสังคม (อาดิล; ) นำโดยวัน อาซิซะห์ วัน อิสมาอิล แต่ไม่สามารถจดทะเบียนพรรคการเมืองได้ ขบวนการรีฟอร์มาซีจึงเข้าไปควบคุมพรรคการเมืองขนาดเล็กและใช้ชื่อว่าพรรคยุติธรรมแห่งชาติ ต่อมา พรรคนี้ได้ร่วมกับพรรคกิจกรรมประชาธิปไตย พรรคประชาชนมาเลเซีย และพรรคอิสลามมาเลเซียจัดตั้งแนวร่วมทางเลือกลงสมัครรับเลือกตั้งใน พ.ศ. 2542
ระหว่าง 27 – 30 กันยายน พ.ศ. 2542 นักกิจกรรม 7 คนรวมทั้งผู้นำพรรคยุติธรรมแห่งชาติถูกจับกุมด้วยเหตุผลว่าเพื่อปกป้องการเลือกตั้ง การจับกุมเกิดขึ้นอีกในวันที่ 10 เมษายน พ.ศ. 2544 โดยใช้ข้อตกลงความมั่นคงภายใน ผู้ถูกจับกุมนี้จึงถูกเรียกว่ารีฟอร์มาซี 10
พรรคยังคงเข้าร่วมการเลือกตั้งแม้ว่าผู้นำที่สำคัญหลายคนถูกจับกุม และได้ 5 ที่นั่งในสภา ได้คะแนนคิดเป็น 11.67% แนวร่วมทางเลือกได้คะแนนรวม 40.21% พรรคอิสลามมาเลเซียได้ 27 ที่นั่ง พรรคกิจกรรมประชาธิปไตยได้ 10 ที่นั่ง
หลังการเลือกตั้งได้มีการเจรจาระหว่างพรรคยุติธรรมแห่งชาติและพรรคประชาชนมาเลเซียเพื่อรวมตัวกัน และได้ลงนามเพื่อรวมทั้งสองพรรคเข้าด้วยกันเมื่อ 5 กรกฎาคม พ.ศ. 2545 ต่อมา ในวันที่ 3 สิงหาคม พ.ศ. 2546 ได้เปลี่ยนชื่อเป็นพรรคยุติธรรมประชาชน
พรรคที่เกิดใหม่นี้เข้าร่วมการเลือกตั้ง พ.ศ. 2547 แต่ได้เพียงที่นั่งเดียว อันวาร์ อิบราฮิมได้รับการปล่อยตัวเมื่อ 2 กันยายน พ.ศ. 2547
ในการเลือกตั้งครั้งนี้ พรรคได้ 31 ที่นั่งในสภา มากกว่าพรรคกิจกรรมประชาธิปไตยและพรรคอิสลามมาเลเซีย และได้เป็นพรรคร่วมรัฐบาลกับพรรคพรรคกิจกรรมประชาธิปไตยและพรรคอิสลามมาเลเซียในการบริหารรัฐหลายรัฐ เช่น กลันตัน เกอดะฮ์ ปีนัง เประก์ และเซอลาโงร์
ในเดือนธันวาคม พ.ศ. 2548 พรรคได้จัดการประชุมระดับชาติครั้งที่ 2 โดยได้เสนอนโยบายเศรษฐกิจใหม่ที่มีความเท่าเทียมกันทางเชื้อชาติ ใน พ.ศ. 2549 พรรคได้เข้าร่วมในการเมืองของรัฐซาราวะก์และได้รับเลือก 1 ที่นั่งในเมืองกูชิง ในวันที่ 14 เมษายน พ.ศ. 2551 อันวาร์ได้จัดแรลลีและมีผู้เข้าร่วมถึง 10,000 คน แต่มีตำรวจเข้ามาควบคุมและให้จัดได้เพียงครึ่งชั่วโมง
โซเระกะเซยู!
โซเระกะเซยู! (それが声優!, "Sore ga Seiyū!") เป็นการ์ตูนสี่ช่อง เป็นผลงานร่วมที่แต่งโดยนักพากย์ อาซาโนะ มาสึมิ และวาดโดย เค็นจิโร ฮะตะ ภายใต้ชื่อ "ฮาจิเมะมาชิเตะ"
นักพากย์หน้าใหม่ทั้งสามคน อิจิโนเสะ ฟุตาบะ, โมเอซากิ อิจิโกะ และ โคฮานะ ริน กับการใช้ชีวิตในวงการนักพากย์ทั้งการพากย์เสียงในสื่อแอนิเมชัน, ดราม่าซีดี, เกม บทบรรยายหรือแม้แต่การพากย์เสียงภาพยนตร์จากต่างประเทศของพวกเธอ
Voiced by: Hitomi Nabatame
Voiced by: Nozomi Furuki
Voiced by: Ami Koshimizu
Voiced by: โนะบุยุกิ ฮิยะมะ
หนังสือการ์ตูนเรื่องนี้แต่งโดยนักพากย์ อาซาโนะ มาสึมิ วาดโดย เค็นจิโร ฮะตะ และได้วางแผงครั้งแรกที่งาน คอมิเก็ต ครั้งที่ 81 ในเดือนธันวาคมปี พ.ศ. 2554 ภายใต้ชื่อ "ฮาจิเมะมาชิเตะ" และวางแผงเรื่อยมาในงาน คอมิเก็ต
แอนิเมชันได้เริ่มฉายในวันที่ 7 กรกฎาคม พ.ศ. 2558 มีเพลง (それが声優!, "Seiyu's Life!") โดยวง Earphones (Rie Takahashi, Yuki Nagaku, and Marika Kōno) เป็นเพลงเปิดเรื่องและมีเพลงปิดเรื่องเป็นเพลง (あなたのお耳にプラグイン!, "Plug In! To Your Ears") โดย วง Earphones ซึ่งในทุกๆตอนจะมีช่วง "Request Corner" ที่จะมีโควเวอร์เพลงจากอนิเมะชื่อดังแทรกอยู่ด้วย ในตอนที่ 6 มีการใช้เพลง (耳の中へ, "Into Your Ears") โดย Earphones, เป็นเพลงปิด
เฮนรี (หน่วยวัด)
เฮนรี (; ตัวย่อ H) เป็นหน่วยวัดความเหนี่ยวนำไฟฟ้าในระบบเอสไอ ตั้งชื่อตามโจเซฟ เฮนรี นักวิทยาศาสตร์ชาวอเมริกัน
ความเหนี่ยวนำไฟฟ้าในวงจร 1 เฮนรี เกิดขึ้นเมื่อกระแสไฟฟ้าเปลี่ยนไป 1 แอมแปร์ต่อวินาที ทำให้เกิดแรงเคลื่อนไฟฟ้าวิ่งเข้าไปที่ตัวเหนี่ยวนำ 1 โวลต์:
โดย "v(t)" คือศักย์ไฟฟ้าลัพธ์ทั้งวงจร, "i(t)" คือกระแสไฟฟ้าที่วิ่งผ่านวงจร และ "L" คือความเหนี่ยวนำในวงจร
เฮนรีเป็นหน่วยอนุพันธ์เอสไอที่มาจาก 4 หน่วยเอสไอ คือ กิโลกรัม (kg), เมตร (m), วินาที (s) และแอมแปร์ (A) ซึ่งจะได้ความสัมพันธ์ดังนี้:
โดยหน่วยอนุพันธ์ที่เพิ่มเติมมา คือ คูลอมบ์ (C), ฟารัด (F), จูล (J), เวเบอร์ (Wb), เทสลา (T), โวลต์ (V), เฮิรตซ์ (Hz) และโอห์ม (Ω)
โคลอี เซเวอนี
โคลอี สตีเวนส์ เซเวอนี ( เกิด 18 พฤศจิกายน ค.ศ. 1974) เป็นนักแสดง นักออกแบบแฟชั่น และอดีตนางแบบชาวอเมริกัน เธอมีชื่อเสียงจากความสามารถเฉพาะด้านแฟชั่นหลายแหล่ง และก้าวหน้าทางอาชีพในอุตสาหกรรมแฟชั่นในกลางคริสต์ทศวรรษ 1990 หลังจากฝึกงานกับ"นิตยสารแซสซี" ที่นครนิวยอร์ก ที่ขนานนามเธอว่าเป็น "It girl" คนใหม่ในขณะนั้น และเริ่มให้ความสนใจเธอจากงานแฟชั่นในนิวยอร์ก ใน ค.ศ. 1994 รูปแบบชีวิตส่วนตัวของเธอดึงดูดความสนใจนักหนังสือพิมพ์ เจย์ แม็กอินเนร์นีย์ ซึ่งเขียนบทความเกี่ยวกับเธอ ความยาว 7 หน้ากระดาษ ในนิตยสาร"เดอะนิวยอร์กเกอร์" โดยเขาเขียนถึงเซเวอนีวัย 19 ปีในขณะนั้นว่า "เด็กสาวที่เจ๋งที่สุดในโลก" (coolest girl in the world) ตลอดอาชีพภาพยนตร์ของเธอในช่วงแรก งานด้านแฟชั่นของเธอมีมากกว่างานแสดง จนกระทั่ง บทบาท ลานา ทิสเดล ในภาพยนตร์เรื่อง "ผู้ชายนี่หว่า ยังไงก็ไม่ร้องไห้" (Boys Don't Cry; 1999) ทำให้เธอเป็นที่จดจำและยกย่อง ใน ค.ศ. 2000 เธอชนะรางวัลวีเอชวันโว้กแฟชันอะวอร์ด สาขาสไตล์คนดังหญิงยอดเยี่ยม (Best Female Celebrity Style) ในปีต่อมา "นิตยสารโว้ก"เรียกเธอว่า "สัญรูปแฟชั่น" (fashion icon) ช่วยให้เธอเป็นหนึ่งในผู้หญิงที่นำสมัยมากที่สุดในอุตสาหกรรมแฟชัน
เพชรในเพลง 2549
เพชรในเพลง 2549 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2549 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ไม่มีผู้สมควรได้รับรางวัล
ไม่มีผู้สมควรได้รับรางวัล
เดอะ ดัดลีย์ บอยซ์
เดอะ ดัดลีย์ บอยซ์ (The Dudley Boyz) (หรือที่รู้จักกันในนาม ทีม 3D) เป็นทีมมวยปล้ำอาชีพประกอบด้วยบับบา เรย์ ดัดลีย์และดี-วอน ดัดลีย์ สังกัดเวิลด์เรสต์ลิงเอ็นเตอร์เทนเมนต์ (WWE), เอ็กซ์ตรีม แชมเปี้ยนชิพ เรสต์ลิง (ECW), โทเทิลนอนสต็อปแอคเชินเรสต์ลิง (TNA) และสมาคมอิสระอื่นๆ เป็นทีมนักมวยปล้ำทีมแรกที่ได้เข้าสู่หอเกียรติยศทั้ง TNA Hall of Fame และ WWE Hall of Fame
โรงเรียนวัดจันทร์ประดิษฐาราม
โรงเรียนวัดจันทร์ประดิษฐาราม () เป็นโรงเรียนรัฐบาล มีเนื้อที่ 10 ไร่ ก่อตั่งขึ้นเมื่อปี พ.ศ. 2475 เป็นโรงเรียนที่เปิดทำการสอนตั้งแต่ระดับชั้น ประถมศึกษา ถึง มัธยมศึกษาตอนต้น
โรงเรียนวัดจันทร์ประดิษฐาราม เริ่มจัดตั้งเป็นโรงเรียน เมื่อวันที่ 10 มีนาคม พ.ศ. 2475 ใช้ชื่อว่า โรงเรียนประชาบาลตำบลบางด้วน 1 (วัดจันทร์ตะปะขาว) สังกัดอำเภอภาษีเจริญ จังหวัดธนบุรี ปี 2488 ได้เปลี่ยนไปสังกัดกรมสามัญ กระทรวงศึกษาธิการขึ้นอยู่กับจังหวัดธนบุรี
โรงเรียนวัดจันทร์ประดิษฐาราม ได้ทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4
ในปี 2504 ได้เปิดทำการสอนชั้นประถมศึกษาปีที่ 5 และได้เปิดทำการสอนระดับชั้นประถมศึกษาปีที่ 7 ในเวลาต่อมาเป็นลำดับ จนมีการเปลี่ยนแปลงเป็นหลักสูตรประถมศึกษา ในปี พ.ศ. 2521 โดยปรับเปลี่ยนการเรียนการสอนเป็นชั้นประถมศึกษาปีที่ 1 ถึง ชั้นประถมศึกษาปีที่ 6
ปัจจุบันโรงเรียนวัดจันทร์ประดิษฐารามได้เปิดทำการสอนตั้งแต่ระดับชั้นอนุบาล ถึงชั้นมัธยมศึกษาปีที่ 1 โดยใน 2553 ได้รับอนุมัติให้เปิดเป็นโรงเรียนขยายโอกาสชั้นมัธยมศึกษาต้อนต้นเว็บไซต์โรงเรียนวัดจันทร์ประดิษฐาราม
วอลเลย์บอลชายชิงแชมป์นอร์เซกาคัพ 2015 (4 ทีมสุดท้าย)
วอลเลย์บอลชายชิงแชมป์นอร์เซกาคัพ 2015 (4 ทีมสุดท้าย) () จัดขึ้นที่ดีทรอยต์, สหรัฐอเมริกา ระหว่างวันที่ 21–23 พฤษภาคม ค.ศ. 2015 โดยแคนาดา คว้าแชมป์ไปครองได้สำเร็จในการแข่งขันครั้งนี้ นอกจากนี้ สหรัฐอเมริกา ที่ได้อันดับที่ 2 ยังผ่านเข้าสู่การแข่งขันวอลเลย์บอลชายเวิลด์คัพ 2015 ที่ประเทศญี่ปุ่น อีกด้วย
4 ทีมจากทวีปอเมริกาเหนือจะมีส่วนร่วมในการแข่งขันนี้ โดย 3 ทีมที่ดีที่สุดจากการจัดอันดับของสมาพันธ์นอร์เซกาจะได้เข้าร่วมแข่ง และประเทศเจ้าภาพอีก 1 ทีม ที่ยังไม่ผ่านการคัดเลือกเวิลด์คัพ 2015ในการแข่งขันหากผลว่ามีผลเท่ากันจะตัดสินตามลำดับดังนี้
สะใภ้พญายม
สะใภ้พญายม เป็นละครโทรทัศน์ของทางไทยทีวีสีช่อง 3 ออกอากาศทุกวันจันทร์ - ศุกร์ เริ่ม 30 มกราคม 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย ณัฐรัฐ โมริส เลอกรอง , รัชวิน วงศ์วิริยะ , เศรษฐา ศิระฉายา
เรื่องย่อละครสะใภ้พญายม
สนามทุ่งทะเลหลวง
สนามฟุตบอลทะเลหลวง เป็นสนามฟุตบอลตั้งอยู่ในอำเภอเมืองสุโขทัย จังหวัดสุโขทัย เริ่มก่อสร้างตั้งแต่ปี พ.ศ. 2556 และเปิดใช้งานในปี พ.ศ. 2558 โดยมีความจุประมาณ 9,500 คน ปัจจุบันเป็นสนามเหย้าของสโมสรฟุตบอลจังหวัดสุโขทัย
ที่มาของชื่อสนามทุ่งทะเลหลวง เนื่องจากที่ตั้งของสนามตั้งอยู่ใกล้กับโครงการแก้มลิงทุ่งทะเลหลวง ซึ่งอยู่ทางด้านอัฒจันทร์ฝั่งทิศใต้
ศาลเจ้าอัตสึตะ
ศาลเจ้าอัตสึตะ () เป็นศาลเจ้าชินโต ตั้งอยู่ในเขตอัตสึตะ นครนาโงยะ ในจังหวัดไอจิ เชื่อกันว่าก่อตั้งในรัชสมัยจักรพรรดิเคโก (ค.ศ. 71-130) บางครั้งคนท้องถิ่นจะเรียกศาลเจ้านี้ว่า "อัตสึตะ-ซามะ" หรืออย่างสั้นๆว่า "มิยะ" ศาลเจ้าแห่งนี้เป็นศาลเจ้าที่เก่าแก่เป็นอันดับสองในญี่ปุ่น รองจากศาลเจ้าใหญ่อิเซะในจังหวัดมิเอะและมีพื้นที่กว่าสองแสนตารางเมตร ในแต่ละมีมีนักท่องเที่ยวเข้าเยี่ยมชมศาลเจ้าแห่งนี้กว่า 9 ล้านคน และในแต่ละปีจะมีการจัดเทศกาลและพิธีกรรมที่ศาลเจ้าแห่งนี้กว่า 70 ครั้ง
ศาลาพระคลัง ("บุงกาเด็ง") ของศาลเจ้าอัตสึตะ เป็นที่เก็บรักษาโบราณวัตถุมากกว่า 4,000 ชิ้น ซึ่งรวมไปถึงพระราชทรัพย์ทางวัฒนธรรม 174 ชิ้น ตลอดจนดาบสั้น "คูซานางิ" หนึ่งในสามราชกกุธภัณฑ์ซึ่งเป็นหนึ่งในสมบัติที่สำคัญที่สุดของชาติญี่ปุ่น
อิรักในอาณัติ
รัฐอารักขาเมโสโปเตเมีย มีชื่อเรียกอย่างเป็นทางการว่า ราชอาณาจักรในอาณัติของสหราชอาณาจักร ( "") สถาปนาประเทศเมื่อ ค.ศ. 1921 ภายหลังการปฏิวัติอาหรับในปี ค.ศ. 1920 ภายใต้บันทึกความเข้าใจว่าด้วยเมโสโปเตเมียในอาณัติอันเป็นจุดเริ่มต้นของสนธิสัญญาอิรัก-สหราชอาณาจักรเมื่อ ค.ศ. 1922.
ฟัยศ็อล บิน ฮุซัยน์ บิน อะลี อัลฮาชิมีได้รับการสถาปนาพระอิสริยศเป็นพระมหากษัตริย์แห่งซีเรียโดยสภาแห่งชาติซีเรีย ณ กรุงดามัสกัส เมื่อ มีนาคม ค.ศ. 1920 ต่อมาทางฝรั่งเศสได้ถอดพระอิสริยยศในระหว่างสงครามซีเรีย-ฝรั่งเศสเมื่อเดือนกรกฎาคม. แต่สหราชอาณาจักรโดยกองกำลังบริเตนในตะวันออกกลางได้ให้การรับรองฐานันดนในฐานะสมเด็จพระราชาธิบดี, โดยกองทัพอากาศ (RAF) เป็นผู้ควบคุมบังคับบัญชากองกำลังทหาร, "โดยพฤตินัย"; สหราชอาณาจักรได้บริหารปกครองดินแดนจนถึงปี ค.ศ. 1932.
รัฐบาลพลเรือนได้เข้าบริหารประเทศช่วงระหว่างสงคราม โดยมีข้าหลวงใหญ่ เซอร์ เพอร์ซี ค๊อก, และ รักษาการณ์ผู้บังคับัญชากองทหาร พันเอก อารืโนลด์ วิลสัน. ได้เข้าควบคุมสถานการณ์ภายหลังนายทหารอังกฤษถูกฆ่าที่เมืองนาจาฟ อันเป็นจุดเริ่มต้นของขบวนการชาตินิยม และ การต่อต้านการปกครองของบริเตน ยกเว้นเขตปกครองตนเองเคอร์ดิสถานที่บริเตนยังให้ความดูแลอารักขา
พริตตีลิตเทิลไลเออส์ (ละครโทรทัศน์)
พริตตีลิตเทิลไลเออส์ () เป็นละครโทรทัศน์แนวดรามาวัยรุ่น รหัสคดี ระทึกขวัญ มีเนื้อหาอิงนิยายในชื่อเดียวกันที่เขียนโดย ซารา เชพาร์ด ละครออกอากาศครั้งแรกวันที่ 8 มิถุนายน ค.ศ. 2010 ทางช่องเอบีซีแฟมิลี หลังจากมีข้อเสนอสร้าง 10 ตอน ช่องเอบีซีแฟมิลีขอให้เพิ่มอีก 12 ตอนในฤดูกาลที่หนึ่งในวันที่ 28 มิถุนายน ค.ศ. 2010 ตอนที่เพิ่มมาเริ่มออกอากาศวันที่ 3 มกราคม ค.ศ. 2011 และจบในวันที่ 21 มีนาคม ค.ศ. 2011 หลังจากกระแสตอบรับที่ดีใน 10 ตอนแรก ทำให้หนังสือชุดได้เพิ่มความยาวออกเป็น 8 เล่ม
ในวันที่ 26 มีนาคม ค.ศ. 2013 เอบีซีแฟมิลีประกาศว่าละครภาคเสริมเนื้อเรื่อง "เรเวนส์วูด" จะออกอากาศในเดือนตุลาคม ค.ศ. 2013 ละครออกอากาศได้ 10 ตอนก่อนถูกถอดออก ในวันที่ 10 มิถุนายน ค.ศ. 2014 "พริตตีลิตเทิลไลเออส์"ได้ต่ออายุฤดูกาลที่หกและเจ็ด ในเดือนพฤศจิกายน ค.ศ. 2014 นักแสดง ลูซี เฮล ยืนยันว่าฤดูกาลที่เจ็ดจะเป็นฤดูกาลสุดท้ายของละคร อย่างไรก็ตามในเดือนสิงหาคม ค.ศ. 2015 ผู้ผลิตรายการ ไอ. มาร์ลีน คิง และนักแสดง เชย์ มิตเชลล์ กล่าวว่าอาจฤดูกาลที่แปด หรือภาพยนตร์โทรทัศน์ อาจเกิดขึ้นได้
เพชรในเพลง 2550
เพชรในเพลง 2550 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2550 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 
ไม่มีผู้สมควรได้รับรางวัล
ไม่มีผู้สมควรได้รับรางวัล
ไม่เคย
"ไม่เคย" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์
เพลง "ไม่เคย" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โรคเพลียความร้อน
โรคเพลียความร้อน () เป็นภาวะฉุกเฉินทางการแพทย์ที่เกิดจากความร้อน มีสาเหตุจากการสูญเสียน้ำและโซเดียม หากไม่ได้รับการรักษาจะทำให้เป็นโรคลมเหตุร้อน (heat stroke) ได้
อาการของโรคเพลียความร้อน ได้แก่ อาการสับสน ปัสสาวะมีสีเข้ม เวียนศีรษะ เป็นลม อ่อนเพลีย ปวดศีรษะ ตะคริว คลื่นไส้อาเจียน ผิวซีด เหงื่อออกมากและอัตราหัวใจเต้นเร็ว
วิธีการรักษาเบื้องต้น คือให้ผู้ป่วยพักในที่ร่มอากาศถ่ายเท และให้ดื่มน้ำหรือเครื่องดื่มเกลือแร่
การคุมกำเนิดฉุกเฉิน
การคุมกำเนิดฉุกเฉิน () เป็นมาตรการคุมกำเนิดซึ่งใช้ได้หลังมีการร่วมเพศเพื่อป้องกันการตั้งครรภ์ มีสองรูปแบบ คือ ยาคุมกำเนิดฉุกเฉินและอุปกรณ์ในมดลูก
ยาคุมกำเนิดฉุกเฉิน หรือ การคุมกำเนิดด้วยฮอร์โมนฉุกเฉิน อาจมีฮอร์โมนตัวเดียวกับที่พบในยาเม็ดคุมกำเนิดทั่วไป (คือ เอสโตรเจน โปรเจสตินหรือทั้งคู่) ในปริมาณสูงกว่า หากรับประทานหลังการร่วมเพศที่ไม่ได้ป้องกันหรือการคุมกำเนิดล้มเหลว ขนาดฮอร์โมนที่สูงอาจยับยั้งการตั้งครรภ์ได้ และจะออกฤทธิ์ดีที่สุดหากรับประทานหลังร่วมเพศไม่นาน
มียาคุมกำเนิดฉุกเฉินสามชนิด คือ ยาเม็ดเอสโตรเจนและโปรเจสตินผสม ยาเม็ดเฉพาะโปรเจสติน (ลีโวนอร์เจสเตรล) และยาเม็ดแอนติโปรเจสติน (ไมฟีพริสโทน) ยาเม็ดเฉพาะโปรเจสตินและแอนติโปรเจสตินมีวางขายเป็นยาเม็ดคุมกำเนิดฉุกเฉิน ส่วนยาเม็ดเอสโตรเจนและโปรเจสตินผสมไม่มีวางขายเป็นยาคุมกำเนิดฉุกเฉินแล้ว แต่ยาเม็ดคุมกำเนิดบางชนิดอาจใช้เป็นยาคุมกำเนิดฉุกเฉินแทนได้
สนาม ม.มหิดล ศาลายา
สนาม ม.มหิดล ศาลายา เป็นสนามกีฬาอเนกประสงค์ในนครปฐม ส่วนมากใช้แข่งขัน ฟุตบอลแมตช์ต่างๆ และเป็นสนามกีฬาบ้านของกรุงธนบุรีเอฟซี สนามกีฬานี้สามารถบรรจุคนได้ถึง 2,000 คน
ซัมซุง กาแลคซี โน้ต 4
ซัมซุง กาแลคซี โน้ต 4  (อังกฤษ: Samsung Galaxy Note 4) เป็นสมาร์ตโฟนระบบจอสัมผัสที่พัฒนาโดย ซัมซุง อิเล็คทรอนิคส์ ซึ่งเป็นรุ่นที่ต่อมาจากรุ่น "ซัมซุง กาแลคซี โน้ต 3" โดยเปิดตัวเมื่อเดือน ตุลาคม ค.ศ. 2014 มาพร้อมด้วยระบบปฏิบัติการแอนดรอยด์ข้อมูลกาแลคซี โน้ต 4
พริตตีลิตเทิลไลเออส์
พริตตีลิตเทิลไลเออส์ () เป็นนวนิยายชุดเขียนโดยซารา เชพาร์ด เริ่มด้วยนวนืยายเล่มแรกในชื่อเดียวกัน นวนิยายเล่าเรื่องราวของวัยรุ่นสาวสี่คน ได้แก่ สเปนเซอร์ เฮสติงส์ แฮนนา มาริน อาเรีย มอนต์โกเมรี และเอมิลี ฟีลส์
"พริตตีลิตเทิลไลเออส์"เป็นนวนิยายที่อยู่ในอันดับหนังสือขายดีเดอะนิวยอร์กไทมส์ ต่อมามีละครโทรทัศน์ที่อ้างอิงนวนิยายเรื่องนี้ ออกอากาศครั้งแรกในวันที่ 8 มิถุนายน ค.ศ. 2010 ทางช่องเอบีซีแฟมิลี
อุกกาบาตโฮบา
โฮบา () หรือ โฮบาเวสต์ () เป็นอุกกาบาตที่ตกในฟาร์ม "โฮบาเวสต์" บริเวณใกล้เมืองกรูตฟอนเทน ในเขตออตโจซอนจูปา ประเทศนามิเบีย อุกกาบาตดังกล่าวถูกพบ แต่เนื่องจากขนาดใหญ่มาก จึงยังไม่ถูกเคลื่อนย้ายไปจากที่ที่มันตก มวลอุกกาบาตหนักประมาณ 60 ตัน กลายเป็นอุกกาบาตขนาดใหญ่ที่สุด (ชิ้นเดี่ยว) เท่าที่เคยพบ และเป็นเหล็กที่ใหญ่ที่สุดที่เกิดจากธรรมชาติบนโลก
สโมสรวอลเลย์บอลสุพรีม ชลบุรี
สโมสรวอลเลย์บอลเจนเนอราลี่ สุพรีม ชลบุรี อีเทค เป็นสโมสรวอลเลย์บอลอาชีพในประเทศไทย ตั้งอยู่ที่ จังหวัดชลบุรี โดยทีมนี้เข้าแข่งขันใน วอลเลย์บอลไทยแลนด์ลีก เป็นแชมป์ไทยแลนด์ลีก 2 สมัย และแชมป์สโมสรเอเชีย 2
สมัย มีผู้เล่นทีมชาติได้แก่ ปลื้มจิตร์ ถินขาว ธนัชชา สุขสด โสรยา พรมหล้า วิภาวี ศรีทอง สุพัตรา ไพโรจน์  ปิยะนุช แป้นน้อย วัชรียา นวลแจ่ม  และปัจจุบันมี วิลาวัณย์ อภิญญาพงศ์ นักวอลเลย์บอลหญิงทีมชาติไทย ทำหน้าที่เป็นหัวหน้าทีมคนปัจจุบัน"ข้อมูล ณ เดือนตุลาคม พ.ศ. 2561"
ไตรโรจน์ ครุธเวโช
พลเอก รองศาสตราจารย์ นายแพทย์ ไตรโรจน์ ครุธเวโช Triroj Krutvecho (ชื่อเล่น: อ๊อด) ผู้ทรงคุณวุฒิพิเศษกองทัพบก อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 40 กรรมการในคณะกรรมการการแพทย์ตามกฎหมายว่าด้วยการประกันสังคม , อดีตผู้อำนวยการโรงพยาบาลอานันทมหิดล " (พ.ศ. 2555) ", อดีตผู้อำนวยการศูนย์อำนวยการแพทย์พระมงกุฎเกล้า " (ต.ค.2557) "
พลเอก ไตรโรจน์ ครุธเวโช เกิดเมื่อวันที่ 2 ตุลาคม พ.ศ. 2498 เป็นบุตรของ 
บิดา นายไตรภพ ครุธเวโช
มารดา นางสะอาด ครุธเวโช
ชีวิตครอบครัว สมรสกับ แพทย์หญิง กาญจนาภรณ์ ครุธเวโช
การศึกษา จบการศึกษาชั้นมัธยมศึกษาจากโรงเรียนวัดราชาธิวาส ,โรงเรียนเตรียมทหาร รุ่น 14 ปี 2516 (นนร.รุ่นที่ 25), และแพทยศาสตร์บัณฑิต คณะแพทยศาสตร์ศิริราชพยาบาล รุ่นที่ 84
การศึกษาเมื่อเข้ารับราชการ หลักสูตรชั้นนายพันเหล่าแพทย์ รุ่นที่ 26 โรงเรียนเสนารักษ์ กรมแพทย์ทหารบก พ.ศ. 2533, การจัดการภาครัฐ และภาคเอกชนมหาบัณฑิต สถาบันบัณฑิตพัฒนบริหารศาสตร์ พ.ศ. 2544, วิทยาลัยการทัพบก สถาบันวิชาการทหารบกชั้นสูง ชุดที่ 48 พ.ศ. 2546 , ประกาศนียบัตรชั้นสูง การบริหารงานภาครัฐและกฎหมายมหาชน สถาบันพระปกเกล้า พ.ศ. 2554
ตำแหน่งหรือราชการพิเศษ
ยศ อินทรโกมาลย์สุต
นายยศ อินทรโกมาลย์สุต เป็นอดีตรัฐมนตรีช่วยว่าการกระทรวงสหกรณ์ ในรัฐบาลจอมพล ป. พิบูลสงคราม และเป็นอดีตรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ และเป็นอดีตสมาชิกสภาผู้แทนราษฎรจังหวัดนครราชสีมา 5 สมัย
ยศ อินทรโกมาลย์สุต มีบุตรชายเป็นนักการเมืองคนหนึ่งคือ มานะศักดิ์ อินทรโกมาลย์สุต อดีต ส.ส.กรุงเทพมหานคร และมีหลานชายคือ ชวนนท์ อินทรโกมาลย์สุต อดีต ส.ส.
ยศ อินทรโกมาลย์สุต ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา ต่อจากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ได้รับเลือกตั้งเป็นสมัยที่ 3 ในนามพรรคสหประชาไทย ต่อมาได้รับเลือกตั้งอีก 2 สมัย ในนามพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ยศ อินทรโกมาลย์สุต เคยได้รับแต่งตั้งเป็นรัฐมนตรีช่วยว่าการกระทรวงสหกรณ์ ในรัฐบาลจอมพล ป. พิบูลสงคราม ในปี พ.ศ. 2500 ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ ในปี พ.ศ. 2523
วอลเลย์บอลหญิงไทยแลนด์ลีก 2015-16
วอลเลย์บอลหญิงไทยแลนด์ลีก 2015-16 หรือ วอลเลย์บอลหญิงไทยแลนด์ลีก ครั้งที่ 11 โดยครั้งนี้จัดขึ้นเป็นครั้งที่ 11
ตายละหว่า...ดูดคนเข้าสมองคน
ตายละหว่า...ดูดคนเข้าสมองคน () เป็นภาพยนตร์อเมริกันในปี ค.ศ. 1999 เป็นภาพยนตร์แฟนตาซี ตลก เขียนโดยชาร์ลี คอฟแมน กำกับโดยสไปก์ จอนซ์ นำแสดงโดย จอห์น คูแซก, คาเมรอน ดิแอซ และแคเทอรีน คีเนอร์ ร่วมด้วยจอห์น มัลโควิช
ภาพยนตร์ได้รับการเสนอชื่อเข้าชิงรางวัลออสการ์ 3 สาขา คือสาขาผู้กำกับภาพยนตร์ยอดเยี่ยม (จอนซ์), สาขาบทดั้งเดิมยอดเยี่ยม (คอฟแมน) และสาขานักแสดงหญิงสมทบยอดเยี่ยม (คีเนอร์)
วอลเลย์บอลชายทีมชาติแคนาดา
วอลเลย์บอลชายทีมชาติแคนาดา () เป็นทีมชาติของประเทศแคนาดา และเป็นส่วนหนึ่งในการแข่งขันวอลเลย์บอลระดับนานาชาติ ทีมนี้เคยได้อันดับที่ 3 ในการแข่งขันแพนอเมริกันเกมส์ ในปี ค.ศ. 1979, 1999 และ 2015
ชนะเลิศ   รองชนะเลิศ   อันดับที่ 3   อันดับที่ 4
ปกรณ์ เนมิตรมานสุข
ปกรณ์ เนมิตรมานสุข เกิดปี พ.ศ. 2518 เป็นนักสแคร็บเบิลชาวไทย และยังติด 1 ใน 10 แชมป์เปี้ยนแคร็บเบิล ปี 2552 โดยชนะ 18 กระดาน จาก 24 กระดานเกม
ซาวส์ออฟเดอะซีซัน: เดอะเทย์เลอร์ สวิฟต์ฮอลลิเดย์คอลเล็กชัน
ซาวส์ออฟเดอะซีซัน: เดอะเทย์เลอร์ สวิฟต์ฮอลลิเดย์คอลเล็กชัน หรือ เดอะเทย์เลอร์ สวิฟต์ฮอลลิเดย์คอลเล็กชัน () เป็นอีพีลำดับแรก ของนักร้องแนวคันทรีชาวอเมริกัน เทย์เลอร์ สวิฟต์ อีพีนี้ออกจำหน่ายเมื่อวันที่ 14 ตุลาคม 2007 โดยบิกแมชชีนเรเคิดส์ โดยเป็นสินค้าตัวอย่างในห้างทาร์กิทในประเทศสหรัฐอเมริกาและทางออนไลน์ การปล่อยแต่เดิมเป็นรูปแบบ Limited release สำหรับในช่วงเทศกาลวันหยุดปี 2007 แต่ได้ปล่อยตัวอีกครั้งในไอทูนส์และแอมะซอน.คอม ในวันที่ 2 ธันวาคม 2008 และได้ปล่อยตัวอีกครั้งในเดือนตุลาคม 2009 ในห้างทาร์กิท เดอะเทย์เลอร์ สวิฟต์ฮอลลิเดย์คอลเล็กชัน มีปกเวอร์ชันดนตรีคริสต์มาส และสวิฟต์เป็นคนแต่งเองทั้งหมด 2 เพลง "Christmases When You Were Mine" และ "Christmas Must Be Something More" ซึ่งส่วนใหญ่เป็นแนวคันทรีป็อป
เพลงได้รับคำวิจารณ์ด้านบวกจากนักวิจารณ์ อีพีประสบความสำเร็จในเชิงพาณิชย์ติดอันดับที่ 20 บนบิลบอร์ด 200 และติดอันดับที่ 1 บนท็อปฮอลลิเดย์อัลบั้ม เพลงจากเดอะเทย์เลอร์ สวิฟต์ฮอลลิเดย์คอลเล็กชัน ได้ถูกนำมาแสดงต่อในหลายครั้งในคอนเสิร์ตของเธอ
ทาเกสเชา
ทาเกสเชา () เป็นรายการข่าวของสถานีโทรทัศน์แห่งเยอรมนี (ARD) ออกอากาศครั้งแรกวันที่ 26 ธันวาคม ค.ศ. 1952 เวลา 20.00 น. ตามเวลาในประเทศเยอรมนี ตรงกับเวลา 01.00 น. ตามเวลาในประเทศไทย
ทาเกสเชา ออกอากาศครั้งแรกเมื่อวันที่ 26 ธันวาคม ค.ศ. 1952 ออกอากาศ 3 วันต่อสัปดาห์ และในปี ค.ศ. 1956 ได้ขยายเวลาออกอากาศเป็นทุกวันจันทร์ถึงวันเสาร์ และในปี ค.ศ. 1961 ทาเกสเชา ออกอากาศทุกวันอาทิตย์ถึงวันเสาร์
ไตเติ้ลในช่วงเข้ารายการทาเกสเซา จะมีนาฬิกากำกับไว้ พอถึงเวลา 20.00.00 น. ก็จะมีเสียงระฆังดัง แล้วมีเสียงกล่าวเป็นภาษาเยอรมันว่า ""Hier ist das Erste Deutsche Fernsehen mit der" Tagesschau"" (ที่นี่คือสถานีโทรทัศน์แห่งชาติเยอรมนี นี่คือ Tagesschau)" เพลงขึ้นต้นและปิดท้ายของรายการถูกนำมาใช้ตั้งแต่ปี ค.ศ. 1956 แม้ว่าไตเติลยังได้รับการปรับปรุงให้ทันสมัยหลายครั้ง ล่าสุดในปี 2014 ได้ทำการปฏิวัติวงการรายการอีกครั้งด้วยการทำฉากใหม่ (ซึ่งรูปแบบฉากดังกล่าว ช่องทรูโฟร์ยู ของประเทศไทยได้รับเอารูปแบบฉากดังกล่าวไปใช้ในรายการข่าวของทรูโฟร์ยูเอง)
ทาเกสเซา ออกอากาศออกอากาศครั้งที่ 20,000 ในวันที่ 31 ธันวาคม ค.ศ. 2010
โอซากะเบลเซอส์ซาไก
โอซากะเบลเซอส์ซาไก (; ) เป็นสโมสรวอลเลย์บอลชายตั้งอยู่ในเมืองซาไก, จังหวัดโอซากะ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1
แมทธิว ซี. เพร์รี
แมทธิว คัลเบรธ เพร์รี () เป็นพลเรือจัตวาแห่งกองทัพเรือสหรัฐอเมริกา เขาเป็นหนึ่งในผู้มีบทบาทสำคัญในสงครามเม็กซิโก-อเมริกาและสงครามปี 1812 นอกจากนี้ยังเป็นผู้ที่นำกองเรือปืนบังคับให้ญี่ปุ่นเปิดประเทศผ่านสนธิสัญญาคะนะงะวะในปี ค.ศ. 1854 ในฐานะผู้บังคับบัญชาทหาร เพร์รีให้ความสำคัญกับการศึกษาของเจ้าหน้าที่ทหารมาก นอกจากนี้ยังมีส่วนร่วมในการผลักดันการก่อตั้งวิทยาลัยทหารเรือสหรัฐอเมริกา
ทากาชิ เดกิตะ
ทากาชิ เดกิตะ (; 13 สิงหาคม ค.ศ. 1991 —) เป็นนักกีฬาวอลเลย์บอลชายทีมชาติญี่ปุ่น
เดกิตะเริ่มเล่นวอลเลย์บอลตั้งแต่เป็นนักเรียนระดับชั้นมัธยมศึกษาปีที่ 1 โดยได้รับแรงบันดาลใจจากพี่ชายของเขา เดกิตะสำเร็จการศึกษาระดับมัธยมศึกษาตอนต้นจากโรงเรียนมัธยมโฮชิโอกิ และมัธยมศึกษาตอนปลายจากโรงเรียนมัธยมซัปโปโระไดอิจิ และในระดับมหาวิทยาลัยที่มหาวิทยาลัยสึกูบะ เขาเป็นหนึ่งในผู้เล่นของทีมสึกูบะยูไนเต็ดซันไกอา ในการแข่งขันวี.ชาเลนจ์ลีก
ในเดือนพฤศจิกายนปี ค.ศ. 2013 เขาได้เข้าร่วมสโมสรโอซากะเบลเซอร์สซาไก
ในเดือนมิถุนายนปี ค.ศ. 2014 เดกิตะได้รับเลือกเป็นผู้เล่นเสริมทัพของ "ชุดทีมหลัก" ในการแข่งขันกีฬาโอลิมปิกฤดูร้อน 2020
แฟนทีวี
แฟน ทีวี (อังกฤษ: FAN TV) (ชื่อเดิม แฟน มิวสิก,แฟน มิวสิค) ช่องรายการเพลงและรายการปกิณกะลูกทุ่งสมัยใหม่จากค่ายลูกทุ่ง เปิดเพลงลูกทุ่ง และลูกกรุง และคาราโอเกะในเครือแกรมมี่ เริ่มออกอากาศเดือนตุลาคม พ.ศ. 2551 และเมื่อเดือนกันยายน พ.ศ. 2555 ได้พัฒนาระบบการออกอากาศเป็นระบบโทรทัศน์ความชัดสูง (High-definition television) เป็นช่องแรกตั้งแต่วันที่ 1 มกราคม พ.ศ. 2561 เป็นต้นไป ได้มีช่วงเพลงไทยสากลสมัยใหม่จากจีเอ็มเอ็ม มิวสิค มาผนึกในช่องแฟนทีวีด้วย ในเวลา 19.00 - 01.00 น. ทุกวัน
ชัชชวิศ เตชะรักษ์พงศ์
ชัชชวิศ เตชะรักษ์พงศ์ เกิด 22 มีนาคม พ.ศ. 2535 เป็นนักร้อง นักแสดง พิธีกร ปัจจุบันกำลังศึกษาอยู่คณะการท่องเที่ยวและอุตสาหกรรมบริการ มหาวิทยาลัยหอการค้าไทย เริ่มต้นวงการบันเทิงโดยประกวดหลายเวที อาทิ ในรายการ "ทีนซูเปอร์สตาร์", "เดอะสตาร์ ค้นฟ้าคว้าดาว", "ทรู อะคาเดมี่ แฟนเทเชีย" แต่ก็ตกรอบไป จนมาเป็นนักร้องในสังกัดจีเอ็มเอ็มทีวี มีเพลง "เราเลือกความรักได้เสมอ" และ "กอดสุดท้าย" และได้แสดงในซีรีส์ "รูมอะโลน 401-410", "Ugly Duckling รักนะเป็ดโง่" ด้านงานพิธีกร เป็นพิธีกรรายการ Proteen, Oishi Hitz List ทางช่องแบงแชนแนล รวมถึง ตัวแทนประเทศไทย เป็นพิธีกรรายการ Asia’s Got Talent
ปัจจุบันกำลังคบหากับ ชาราฎา อิมราพร
ระยะทางพิสูจน์รัก (ภาพยนตร์)
ระยะทางพิสูจน์รัก () เป็นภาพยนตร์อเมริกันแนวโรแมนติก-ดราม่า กำกับโดยจอร์จ ทิลล์แมน จูเนียร์ และเขียนบทโดยเครก โบราเจน ดัดแปลงจากนิยายในชื่อเดียวกันของนิโคลัส สปากส์ นำแสดงโดย บริตต์ รอเบิร์ตสัน, สกอตต์ อีสต์วุด, แจ็ก ฮัสตัน, อูน่า แชปลิน, อลัน อัลดา, เมลิสซ่า เบอนัว, โลลิต้า ดาวิโดวิช และกลอเรีย รูเบน ภาพยนตร์เรื่องนี้ออกฉายเมื่อวันที่ 10 เมษายน พ.ศ. 2558 โดยทเวนตีท์เซนจูรีฟอกซ์
ลุค (สกอตต์ อีสต์วุด) อดีตแชมป์ขี่วัวที่ต้องการคืนสู่ความยิ่งใหญ่อีกครั้ง และโซเฟีย (บริตต์ รอเบิร์ตสัน) นักศึกษาสาวที่อยากได้งานในฝันด้านศิลปะในนิวยอร์ก และเมื่อทั้งสองคนผ่านบททดสอบด้านความสัมพันธ์มาด้วยกัน แต่เมื่อความขัดแย้งเกิดขึ้นกับคู่รักคู่นี้ แต่โซเฟียกับลูคก็ผ่านพ้นไปได้ด้วยเรื่องราวในจดหมายและการบอกเล่าของไอรา (อลัน อัลดา) ชายชราผู้มีความทรงจำต่อภรรยามานานหลายสิบปี
ตำแตง
ตำแตงหรือตำหมากแตง (ภาษาลาว:ຕຳໝາກແຕງ) เป็นอาหารพื้นเมืองของลาวและภาคตะวันออกเฉียงเหนือของไทย ลักษณะคล้ายส้มตำเพียงแต่ใช้แตงกวาแทนมะละกอดิบ เครื่องปรุงประกอบด้วย แตงกวา พริก น้ำมะนาว ปลาร้าหรือน้ำปลา มะเขือเทศสีดา ในลาวนิยมใส่ผงชูรสด้วย
เหล้าลาว
เหล้าลาว () เป็นเหล้าหมักของชาวลาวที่ทำจากข้าว ผลิตในลาว เป็นเครื่องดื่มที่พบได้ทั่วไปในลาว เป็นเครื่องดื่มพื้นบ้านซึ่งแต่ละถิ่นมีความแตกต่างกัน บางครั้งจะแช่ผึ้งหรือแมงป่องในเหล้า การขายเหล้าลาวเป็นรายได้สำคัญของท้องถิ่น เหล้าลาวประเภทหนึ่งที่เรียกสาโท เป็นที่นิยมในหมู่ชาวขมุและดื่มโดยใช้หลอดไม้ไผ่ดูดจากไหขนาดใหญ่
โรงเรียนนางรอง
โรงเรียนนางรอง ( ; ) เป็นโรงเรียนระดับมัธยมศึกษาขนาดใหญ่พิเศษประเภทโรงเรียนสหศึกษา สังกัดสำนักงานเขตพื้นที่การศึกษามัธยมศึกษา เขต 32 (บุรีรัมย์) สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดการศึกษาในระดับมัธยมศึกษาสายสามัญ ตามหลักสูตรของกระทรวงศึกษาธิการ เป็นโรงเรียนรัฐบาลประจำอำเภอนางรอง ก่อตั้งในปี พ.ศ. 2492 ปัจจุบันมีนายสรายุทธ เสลารักษ์ เป็นผู้อำนวยการ และในปัจจุบันอำเภอนางรองมี โรงเรียนนางรองพิทยาคม เป็นโรงเรียนมัธยมศึกษาประจำอำเภอเพิ่มขึ้นอีกแห่ง โรงเรียนนางรองจึงมีสถานะเป็นโรงเรียนประจำอำเภอคู่กับโรงเรียนนางรองพิทยาคม คนในพื้นที่จึงนิยมเรียกชื่อโรงเรียนนางรองว่า "นางรองใน" ส่วนโรงเรียนนางรองพิทยาคมเรียกว่า "นางรองนอก" ตามสภาพพื้นที่ที่ตั้งของโรงเรียนทั้งสองแห่งโดยยึดหลักพื้นที่ เทศบาลเมืองนางรอง เป็นเกณฑ์
โรงเรียนนางรอง ได้เปิดทำการสอนครั้งแรก เมื่อวันที่ 17 พฤษภาคม พ.ศ. 2492 ในระดับมัธยมศึกษาปีที่ 1 จำนวน 1 ห้องเรียน มีครู 1 คน คือ นายสุรพล กมลชัย ซึ่งนับเป็นครูคนแรกของโรงเรียนและเป็นครูใหญ่คนแรกของโรงเรียน โดยเริ่มแรกในปี พ.ศ. 2475 ได้มีการจัดตั้งโรงเรียนราษฏร์ "โรงเรียนอำนวยวิทย์" สอนชั้นมัธยมปีที่ 1 -3 ใช้ศาลาโรงธรรมวัดกลางนางรองเป็นสถานที่เรียน เนื่องจากสมัยนั้นอำเภอนางรองยังไม่มีโรงเรียนมัธยมของรัฐบาล และทั้งจังหวัดบุรีรัมย์ก็มีเพียงโรงเรียนเดียวคือ โรงเรียนประจำจังหวัด "โรงเรียนบุรีรัมย์พิทยาคม" จนกระทั่งปี พ.ศ. 2492 จึงได้มีการจัดตั้งโรงเรียนมัธยมประจำอำเภอนางรองเป็นครั้งแรก จึงถือว่าเป็นโรงเรียนมัธยมแห่งที่ 2 ของจังหวัดบุรีรัมย์ คือโรงเรียนนางรอง โดยจัดตั้งบริเวณป่าโจดข้างวัดป่าเรไรแล้วได้พัฒนาโรงเรียนเรื่อยมาจนมีฐานะเป็นโรงเรียนมัธยมศึกษาขนาดใหญ่พิเศษในปัจจุบัน และในปีเดียวกัน พ.ศ. 2492 โรงเรียนอำนวยวิทย์ได้ย้ายสถานที่ทำการสอนจากศาลาโรงธรรมวัดกลางนางรองมาที่ใต้อาคารของโรงเรียนนางรอง โดยใช้ชื่อ "โรงเรียนอำนวยวิทย์" คงเดิม จึงมักเรียกชื่อควบคู่ในที่โรงเรียนนางรอง-อำนวยวิทย์ เพราะตั้งอยู่ด้วยกัน ซึ่งต่อมาจึงได้แยกออกมาตั้งอยู่บริเวณด้านหลังโรงเรียนนางรอง ล่วงเวลามาถึงประมาณปี พ.ศ. 2500 โรงเรียนอำนวยวิทย์จึงได้ยกเลิกยุบร่วมเป็นโรงเรียนนางรอง จึงคงอยู่แต่โรงเรียนนางรองในปัจจุบัน และขยายชั้นเรียนตามลำดับ จนถึงปัจจุบันมีระดับชั้นมัธยมศึกษาปีที่ 1-6 ระดับชั้นละ 12 ห้อง รวม 72 ห้อง ปัจจุบันได้เปิดการเรียนการสอนห้องเรียนพิเศษเพิ่มเติม และเปิดการเรียนการสอนแบบสหศึกษา เป็นโรงเรียนมัธยมศึกษาประจำอำเภอนางรอง จังหวัดบุรีรัมย์ นับเป็นโรงเรียนมัธยมแห่งแรกประจำอำเภอนางรอง และเป็นโรงเรียนแนวหน้าแห่งหนึ่งของจังหวัดบุรีรัมย์ ครบรอบ68ปีการสถาปนาโรงเรียนในปี พ.ศ. 2561 มีนักเรียนสำเร็จการศึกษาในนามโรงเรียนนางรองแล้วทั้งหมด 67 รุ่น
ตราประจำโรงเรียนนางรอง เป็นตราชฎาเปล่งรัศมี ครอบสัญลักณ์ "อุณาโลม"(เวียนขวา) ตามดติความเชื่อในพระพุทธศาสนา ตั้งอยู่บนอักษรย่อ "นร" ในธงปลายพริ้วมีคติธรรมว่า "อตฺตานํ ทมยนฺติ ปณฺฑิตา" ซึ่งแปลว่า "บัณฑิตย่อมฝึกตน"
ธงประจำโรงเรียนเป็นรูปสี่เหลี่ยมผืนผ้า แบ่งครึ่งตามแนวนอน ครึ่งบนเป็นสีเหลือง ครื่งล่างเป็นสีแดง
ต้นไม้ประจำโรงเรียนคือ อินทนิล
ดอกไม้ประจำโรงเรียนคือ การเวก (พืช)
"ผู้มีความสุข ย่อมสร้างผลงานที่ดีงาม" (เก่า)
"ปัญญาทำให้เกิดนักปราชญ์ ความฉลาดเป็นผลจากการศึกษา" (ใหม่)
"อตฺตานํ ทมยนฺติ ปณฺฑิตา" (บัณฑิตย่อมฝึกตน)
"ประพฤติดี เรียนเด่น กีฬาดัง สร้างงานได้"
"มีคุณธรรม นำความรู้ สู่สากล"
สืบสานศิลปะ และวัฒนธรรม
แพตตี กริฟฟิน
แพทริเชีย จีน "แพตตี" กริฟฟิน () เป็นนักร้องนักแต่งเพลง และนักดนตรีชาวอเมริกัน เกิดเมื่อวันที่ 16 มีนาคม ค.ศ. 1964 เพลงของเธอถูกศิลปินมากมายนำไปร้อง เช่น เอมมีลู แฮร์ริส เอลลิส พอล รอรี บล็อก เดฟ เฮาส์ และดิกซีชิกส์
ใน ค.ศ. 2007 กริฟฟินได้รับรางวัล "ศิลปินแห่งปี" และอัลบั้ม"ชิลเดรนรันนิงทรู" ได้รับรางวัล "อัลบั้มยอดเยี่ยม" จากสมาคมอเมริกานามิวสิก
ใน ค.ศ. 2011 อัลบั้ม "ดาวน์ทาวน์เชิร์ช" ของเธอ ได้รับรางวัลแกรมมีสาขา อัลบั้มเพลงกอสเปลยอดเยี่ยม (Grammy Award for Best Traditional Gospel Album)
ฟุตบอลอาเซียนชิงแชมป์เยาวชนอายุไม่เกิน 16 ปี
ฟุตบอลอาเซียนชิงแชมป์เยาวชนอายุไม่เกิน 16 ปี เป็นการแข่งขันฟุตบอลระหว่างประเทศประจำปี ของสมาชิกใน สหพันธ์ฟุตบอลอาเซียน (AFF) และชาติที่ถูกรับเชิญมาเป็นครั้งคราวก็มาจากส่วนที่เหลือของทวีปเอเชีย ทัวร์นาเมนต์ที่เล่นก่อนหน้านี้ที่อยู่ภายใต้อายุไม่เกิน 27 ปีการแข่งขันจัดขึ้นเป็นครั้งแรกในปี 2002 และกลับมาแข่งขันต่อในปี 2005
ซัมซุง เอสจีเอช-จี700
ซัมซุง SGH-J700 ที่รู้จักกันก่อนหน้านี้เป็นSGH-E260 เป็นโทรศัพท์มือถือเลื่อนเปิดตัวในต้นปี 2008 เป็นทายาทกับ SGH-E251 มันถูกกระจายโดยเฉพาะสายการบินหลายแห่งทั่วโลก มีกล้อง 1.3 Mpix และการเชื่อมต่อบลูทูธ
โนเกีย 2730 คลาสสิค
โนเกีย 2730 คลาสสิกเป็นโนเกีย ที่สามารถใช้ระบบ 3 จี และโทรศัพท์มือถือรุ่นนี้ยังมีกล้อง, วิทยุ FM, บลูทูธ , เพลงและวิดีโอเช่นเดียวกับหลายการใช้งานอินเทอร์เน็ตที่ใช้ (เว็บเบราว์เซอร์, อีเมลไคลเอนต์ข้อความโต้ตอบแบบทันที )
เอชทีซี พี 3300
เอชทีซีพี 3300 หรือ เอชทีซีอาร์ทิมิส ใช้ระบบปฏิบัติการวินโดวส์โมบาย 5.0 พ็อคเก็ต พีซี
เว็บไซต์อย่างเป็นทางการ
ซัมซุง เอสจีเอช-อี310
ซัมซุง เอสจีเอช-อี310 เป็นโทรศัพท์มือถือของซัมซุง จำหน่ายในปี ค.ศ. 2004
ซัมซุง อี3210
ซัมซุง อี3210 (หรือซัมซุงฮีโร่)  เป็นโทรศัพท์มือถือที่ออกแบบมาสำหรับคนที่มีงบประมาณน้อย นอกจากนี้ยังมีโปรแกรม J2ME แบตเตอรี่สามารถใช้งานได้ถึง 23 วัน หากอยู่ในโหมดสแตนด์บาย (3G: 14 วัน) หรือ 8 ชั่วโมงเวลาพูดคุย (3G: 3 ชั่วโมง) SAR 0.715 W / kg
เว็บไซต์อย่างเป็นทางการ
ล้างรถตัดขนหมา
ล้างรถตัดขนหมา เป็นละครซิตคอม จาก บริษัท 559 ออนแอร์ จำกัด กำกับการแสดงโดย ปัญญา ชุ่มฤทธิ์ นำแสดงโดย วัชรบูล ลี้สุวรรณ , ลลนา ก้องธรนินทร์เรื่องย่อละครล้างรถตัดขนหมา
คุณหมอ ม. 3
คุณหมอ ม. 3 เป็นละครซิตคอม จาก บริษัท 559 ออนแอร์ จำกัด กำกับการแสดงโดย ปัญญา ชุ่มฤทธิ์ นำแสดงโดย ศิวัฒน์ โชติชัยชรินทร์ , มรกต กิตติสาระ , พิชยดนย์ พึ่งพันธ์ , เปรมสินี รัตนโสภาเรื่องย่อละครคุณหมอ ม. 3
แม่ผัวตะบันไฟ แม่ยายตะไลเพลิง
แม่ผัวตะบันไฟ แม่ยายตะไลเพลิง เป็นบทประพันธ์ - บทโทรทัศน์ของ นรอินทร์ กำกับการแสดงโดย ศุภฌา ศรุฑนาค ผลิตโดย บริษัท ทีวี ธันเดอร์ จำกัดเรื่องย่อละครแม่ผัวตะบันไฟ แม่ยายตะไลเพลิง
ไกรฤกษ์ นานา
ไกรฤกษ์ นานา (เกิด 24 เมษายน พ.ศ. 2500 -) เป็นนักวิชาการอิสระ นักประวัติศาสตร์ นักโบราณคดี นักเขียน คอลัมนิสต์ประจำคอลัมน์ศิลปะวัฒนธรรมของมติชน ไกรฤกษ์มีความเชี่ยวชาญด้านประวัติศาสตร์ยุโรป ประวัติผู้นำยุโรป นโยบายการเมืองระหว่างประเทศ พงศาวดารกรุงรัตนโกสินทร์ โดยเฉพาะในยุคสมัยจักรวรรดินิยมต่อราชอาณาจักรสยามและประเทศเพื่อนบ้าน ในรัชกาลที่ 4-8
ก่อนหน้าที่ไกรฤกษ์จะมาทำงานเป็นนักเขียนและนักวิชาการอิสระ เขาเคยทำงานเป็นผู้จัดการแผนกทัวร์ยุโรปบริษัท เอ็มดีทัวร์ แอนด์ ทราแวล เป็นเวลาหลายปี ทำให้มีความเชี่ยวชาญทางประวัติศาสตร์ยุโรปโดยเฉพาะประเทศฝรั่งเศสและประเทศอังกฤษ ไกรฤกษ์จึงได้เริ่มศึกษาและค้นคว้าหาหลักฐานเอกสารเก่าของสยามและบันทึกของฝรั่งเศสต่อสยามในยุคสมัยจักรวรรดินิยม รัชกาลที่ 4-8 และได้แต่งหนังสือหลายเล่มที่ได้ใช้ประสบการณ์และหลักฐานทั้งภาษาอังกฤษ ฝรั่งเศส รวมถึงภาพเก่าที่หาดูได้ยากจากการรวบรวมไว้ตลอดระยะเวลารวม 30 ปี มาตีพิมพ์สู่สาธารณะที่รู้กันดีเช่น "พระมหากษัตริย์โลกไม่ลืม" เป็นต้น
ไกรฤกษ์ นานา เกิดเมื่อวันที่ 24 เมษายน พ.ศ. 2500 ที่กรุงเทพมหานคร เป็นหลานของบุตรคนที่ 13 รุ่นที่ 4 ทายาทตระกูลนานา จบการศึกษาระดับชั้นมูลจนถึง ม.ศ.4 จากโรงเรียนอัสสัมชัญ เลขประจำตัว 22856 (AC 2516) แล้วศึกษาต่อยังคณะการจัดการการท่องเที่ยว (Travel & Tourism Management) จาก ประเทศอังกฤษ (เกียรตินิยม) จนได้รับประกาศนียบัตรวิชาชีพการท่องเที่ยว และศึกษาปริญญาโทจากคณะเศรษฐศาสตร์ มหาวิทยาลัยรามคำแหง (เกียรตินิยมอันดับ 2) ภายหลังจบการศึกษาได้ไปทำงานกับบริษัท เอ็ม. ดี. ทัวร์ แอนด์ ทราแวล ตั้งแต่ปี พ.ศ. 2523 เป็นระยะเวลากว่า 20 ปี โดยเขาถือว่าเป็นหนึ่งในผู้บุกเบิกแผนกทัวร์ยุโรปคนแรกของบริษัท ซึ่งในสมัยนั้นมีเพียง 2 บริษัทเท่านั้น
ไกรฤกษ์มีความสนใจในวิชาประวัติศาสตร์มาตั้งแต่ครั้นเรียนอยู่ที่โรงเรียนอัสสัมชัญ โดยได้รับแรงบันดาลใจมากจากหนังสือดรุณศึกษาของภราดา ฟ. ฮีแลร์ เมื่อได้มาทำงานด้านการท่องเที่ยวในยุโรป เขาจึงได้เริ่มค้นคว้า ศึกษาและเริ่มสะสมเอกสารโบราณเกี่ยวกับประเทศสยามตั้งแต่ปี พ.ศ. 2525 ทำให้ในเวลาต่อมาได้ออกมาทำงานเป็นนักวิชาการอิสระ และคอมลัมนิสต์ของมติชน ไกรฤกษ์ได้แต่งหนังสือเล่มแรกคือ "พระพุทธเจ้าหลวงในโลกตะวันตก" เมื่อปี พ.ศ. 2546 และยังคงมีผลงานต่อเนื่องในนิตยสารศิลปวัฒนธรรมและศิลปวัฒนธรรมฉบับพิเศษ